קמילה בל

קמילה בל רות' (באנגלית: Camilla Belle Routh; נולדה ב-2 באוקטובר 1986) היא שחקנית קולנוע אמריקאית.

ביוגרפיה
קמילה בל רות' נולדה ב-2 באוקטובר 1986 בלוס אנג'לס, קליפורניה, בתם של ג'ק ווסלי רות', בעל חברת בנייה ומלחין מוזיקת קאנטרי ושל דבורה כריסטינה גולד, מעצבת אופנה ממוצא ברזילאי. בל דוברת אנגלית ופורטוגזית.

היא למדה בבית הספר מרלבורו (אנ'), בית ספר תיכון עצמאי לבנות-בלבד בלוס אנג'לס.

משחק
מאז 1993 החלה לשחק כילדה. הופעתה הראשונה הייתה בסרט הטלוויזיה מ-1993 "Trouble Shooters: Trapped Beneath the Earth". סרטה הראשון היה "נסיכה קטנה" מ-1995 בתור ג'יין.

ב-1997 השתתפה בסרט "פארק היורה: העולם האבוד", הסרט השני בסרטי פארק היורה מאת סטיבן ספילברג בתפקיד הילדה קייטי באומן שהותקפה בידי להקת קומפסוגנתוסים אך ניצלה. בשנה לאחר מכן שיחקה בסרט "קסם מעשי" והופיעה בסדרה "ווקר" עם צ'אק נוריס. כמו כן הופיעה לצד סטיבן סיגל בסרט "הפטריוט" בתור הולי מקלארן, תפקיד עליו הועמדה ל"פרס השחקנים הצעירים" (Young Artist Award) בשנת 1999.

בשנת 2000 קיבלה תפקיד ראשי בסרט הדרמה "Rip Girls" בתפקיד סידני מילר. גם עליו הועמדה לפרס השחקנים הצעירים.

ב-2005 שיחקה בסרט הדרמה של רבקה מילר "הבלדה על ג'ק ורוז" בתור רוס סלאבין והועמדה עליו לפרס גוטמן (Gotham Awards). שיחקה גם במותחן האימה של ג'יימי באביט "השקט", לצדה של אלישה קאת'ברט.

בשנת 2008 שיחקה בסרט ההרפתקאות "10,000 לפני הספירה" של רולנד אמריך בתפקיד אוולט, אשתו של דלה והיחידה שניצלה ממתקפת שבט הלוחמים. בשנה שלאחר מכן שיחקה בסרט המדע הבדיוני" פוש" לצד כריס אוונס, דקוטה פנינג ודג'ימון הונסו בתור קירה הדסון.

ב-2011 שיחקה בסרט "מעושר לעוני" בתפקיד נורה. 

בשנת 2014 השתתפה בקומדיה "Cavemen", לצד צ'אד מייקל מאריי. בשנת 2016 השתתפה בקומדיה "Sundown", לצד שרה פקסטון. 

שבנת 2019 ביצעה הופעת אורח בסדרה הקומית "פני בובה" ברשת הולו.

בשנת 2022 שיחקה לצד מייק קולטר בסרט הדרום-קוריאני "קרטר" שעלה לשירות הזרמת המדיה "נטפליקס".

חיים אישיים 
משנת 2008 עד ל-2009 בל הייתה בזוגיות עם הזמר ג'ו ג'ונאס; הם הכירו כשהיא הופיעה בקליפ לשיר "Lovebug" של האחים ג'ונאס.

פילמוגרפיה

קולנוע

טלוויזיה

קישורים חיצוניים

שחקניות קולנוע וטלוויזיה אמריקאיות
שחקניות ילדות אמריקאיות
אמריקאים ממוצא ברזילאי
אמריקאיות שנולדו ב-1986